runetrust/blame-folketinget-dk huggingface dataset:
Johannes Lebech (RV), 2016-05-19:
Vi kan godt synes, at det kan være en udvikling, vi beklager, og vi kan synes, at det er en stor udfordring – og det er en stor udfordring for taxabranchen – men der sker så meget på det her område, at vi bliver nødt til at være med og prøve, jeg kan ikke lide udtrykket at omfavne, men i hvert fald prøve at forholde os til de nye udfordringer, der kommer her, og ikke bare lukke ned og sige, at vi ikke kan acceptere det.
Kristian Thulesen Dahl (DF), 2020-10-08:
Det har jeg bare prøvet at finde, men det kan jeg simpelt hen ikke finde, så derfor bliver jeg nødt til at spørge, om hr. Vanopslagh her laver en fejl – det er jo menneskeligt at fejle – eller hvad det er for et sted, vedkommende måtte være blevet flyttet over på.
Lykke Friis (V), 2011-03-29:
Jeg minder igen bare om, at vi har nogle regler i Danmark, som er ekstremt fleksible, at vi har en beskyttelsesperiode, der jo går helt tilbage til Folkeforbundet, og som netop har til formål at beskytte kvinder mod barseldød osv., og når den så er udløbet, og man har de uger, der er tildelt manden, så har man fuldstændig frie hænder til at sammensætte sin barselorlov, som man har lyst til.
Anders Johansson (KF), 2018-12-19:
Vi investerer med finansloven 500 mio. kr. yderligere til at løfte sundhedsvæsenet med en ny sundhedsreform, en sundhedsreform, som skal være med til at sikre de principper, som også var med, dengang man grundlagde Sundhedsministeriet, kortere ventelister, mere sammenhængskraft og bedre behandling.
Anders Fogh Rasmussen (V), 2002-10-03:
Der er mange elementer i det: Skovarealet skal øges, vi vil fremlægge en handlingsplan for biologisk mangfoldighed, vi skal have mere natur og skov omkring byerne, en særlig indsats for naturen i søer, vandløb og de kystnære farvande, genopretning af de mest værdifulde ådale, vi vil understøtte udviklingen i økologisk landbrug og gennemføre pilotprojekter med nationale naturområder.
Pernille Rosenkrantz-Theil (S), 2021-04-26:
Altså, i en eller anden sådan balanceret hensyntagen til, at der er forskellige ting, der skal gå op i en højere enhed, og at der kan være flere, der har et behov, så synes jeg måske bare, det er en mærkelig prioritering, når man normalt er så karrig med offentlige midler, som tilfældet er.
Elsebeth Gerner Nielsen (RV), 2002-11-22:
Det er ofte sådan, at når der sker et regeringsskifte og der har siddet nogle udvalg, der så kommer med en betænkning, så bliver den betænkning ikke anvendt til noget alene af den grund, at det er den forkerte regering, der har nedsat udvalget. Derfor er det udmærket, at vi får den her debat i dag, og jeg er enig med hr. Jørn Jespersen i, at det her også betyder, at der er mange, der bliver nødt til at overveje, hvad vi kan gøre for at få en bedre adgang til naturen.
Kaare Dybvad (S), 2017-05-24:
Der vil jeg da spørge ministeren, om ministeren, hvis nu vi oplever, at udlejningsejendomme stiger markant i pris, og at det udfordrer den boligregulering, vi har, så ikke synes, at det er et alment hensyn, som er værd at tage med i en overvejelse.
Jane Heitmann (V), 2021-05-20:
Ville SF synes, at det var en god idé, hvis vi nu i fællesskab rettede henvendelse til regeringen og spurgte, om ministeren ville indkalde til et møde efter sommerferien og lige give en status på, hvordan regeringen rent faktisk har sikret, at der følges op på Sundhedsstyrelsens anbefalinger?
Bjarne Laustsen (S), 2002-11-18:
Vi har været enige om, at det ikke nyttede at lave kvoteordninger og bestemte målkrav til arbejdsgiverne i denne her omgang, men alligevel vil jeg godt spørge lidt til hr. Lars Barfoeds forbindelser, hvis han har sådan nogle, til arbejdsgiverne, om han vil være med til at sige til arbejdsgiverne, at de skal løfte den del af opgaven, for det her kan jo ikke lade sig gøre, undtagen det private erhvervsliv løfter sin del af opgaven.
Jan E. Jørgensen (V), 2018-11-06:
Vi lavede en offentlighedslov, fordi vi var nogle, der mente, at eksempelvis indførelse af ny teknologi, som jo ikke var der, dengang man havde den gamle offentlighedslov, medførte, at rigtig mange oplysninger, der tidligere blev udvekslet mundtligt ved møder eller telefonisk, nu var skriftlige sms'er, e-mails osv.
Jesper Langballe (DF), 2008-04-25:
Det har hele tiden været et trægt, firkantet og dårligt system, men nu efter kommunesammenlægningerne kan man overhovedet ikke følge med, og præsterne i Sønderjylland overtræder lige i øjeblikket næsten dagligt begravelsesloven og risikerer at blive straffet, fordi de begraver folk, før attestationen for, at de må begraves, foreligger.
Flemming Kofod-Svendsen (KRF), 1999-04-06:
Når det gælder om at fastholde og udbygge demokrati, tror jeg, det er en kamp, som altid må kæmpes, og her må vi ikke underkende værdien af, at vi har nogle instrumenter i Europarådet, som vi kan tage i anvendelse, som bliver taget i anvendelse og fortsat skal tages i anvendelse.
Freddy Dam (V), 2004-04-29:
Det er det principielle, jeg forholder mig til, og det principielle går jo på, at efter min og efter Venstres opfattelse er det således, at en variabel rentesats, der forholder sig til markedsrenteniveauets underkant, er noget, som er overordentlig praktisk i denne her sammenhæng, og derfor glæder Venstre sig over, at forslaget nu er kommet frem, og derfor støtter Venstre naturligvis forslaget.
Sophie Hæstorp Andersen (S), 2010-02-12:
Det er da det, der er det paradoksale, altså at den konservative ordfører hellere ser, at mennesker sidder ude i 10 graders kulde og risikerer at dø af en overdosis, uden at der er nogen, der opdager det, end at de rent faktisk var inde et sted, hvor der var en, der kunne træde til med det samme og sikre sig, at de fik lægehjælp, hvis det skete.
Jens Henrik Thulesen Dahl (DF), 2019-11-29:
Altså, vi kan se, at udviklingen derude rent faktisk går den forkerte vej, og hvis man ikke vil gribe ind og gøre noget, uanset om det så er en lille smule bureaukratisk, hvordan skal vi så ellers sikre, at man faktisk får forbedret indeklimaet til glæde for alle de børn, der går i vores grundskole?
Jørgen Arbo-Bæhr (EL), 2006-05-24:
Bare for at være helt sikker på, at også hr. Martin »Torturtilhænger« Henriksen har forstået det: Forslaget er bare et lille fremskridt, som ikke tilnærmelsesvis retter op på de nedskæringer, der er sket på daginstitutionsområdet fra 2001 til i dag.
Ole Birk Olesen (LA), 2019-10-08:
Der er selvfølgelig færre ladestandere der, hvor der er færre elbiler, men heldigvis er det sådan, at jo længere man kommer fra de store bymæssige bebyggelser med etageejendomme, jo flere mennesker bor i deres eget hus og kan etablere deres egne ladestandere i carporten eller garagen dér.
Christian Rabjerg Madsen (S), 2015-11-04:
Jeg læser spørgsmålet op: Hvordan forholder ministeren sig i dag til det budskab, som en række Venstreborgmestre den 17. juni i år indrykkede i landets aviser med følgende ordlyd: »Når Socialdemokraterne her i den sidste fase af valgkampen desværre forfalder til at prøve på at bilde danskerne ind, at Venstre vil lave massive nedskæringer i kommunerne, så må vi reagere.
Kristian Pihl Lorentzen (V), 2014-05-08:
Så skal vi lade lovlig cabotage være i fred, det er der nogle regler for, og hvis reglerne på en eller anden måde skal præciseres, for det kan der godt være behov for en gang imellem, skal det foregå på EU-niveau, og det er det, jeg har forstået transportministeren har taget initiativ til.
Eva Kjer Hansen (V), 2023-05-09:
I forbindelse med flere straffesager ved domstolen har man vurderet, at der ikke er tilstrækkelig klar lovhjemmel til at stille krav om et alderskontrolsystem ved onlinesalg af tobaks- og nikotinprodukter, urtebaserede rygeprodukter og for så vidt også alkohol.
Morten Messerschmidt (DF), 2008-05-07:
Det ville være mest logisk, hvis man gik ind og sagde: Lad os nu finde den tekst, vi kan blive enige om; lad os nu finde ud af, hvad man vil i de lande, der åbenbart ikke ønsker at gå lige så vidt som Bernard Bot, eller de øvrige lande, som altså gerne vil have en mere vidtgående beskyttelse af ytringsfriheden.
Charlotte Antonsen (V), 1999-05-20:
Nu er det jo ikke Venstre eller de borgerlige, der oprindelig er kommet med et forslag med tilbagevirkende kraft, og mon ikke det er det forslag, der på et tidspunkt lå i høringssystemet, om at forslaget skulle have tilbagevirkende kraft, der har fået virksomhederne til at skynde sig?
Ida Auken (RV), 2016-05-13:
Jeg vil sige, det er rigtigt, at vi var til et møde hos Nykredit, og at vi så gik direkte over i ministeriet og var med til at drøfte, hvordan de næste skridt skulle være på et område, hvor vi også tidligere har arbejdet med bidragssatserne, og hvor vi også tidligere som parti, der er med i en aftale, har fået indflydelse på, hvordan det her skal behandles og reguleres.
Johs. Poulsen (RV), 2006-05-30:
I Det Radikale Venstre er vi helt grundlæggende positive over for det, der er intentionen, sådan som vi i al fald læser beslutningsforslaget om anvendelse af provenuet fra salg af statens CO2kvoter, nemlig det forhold, at man i Danmark fortsat har brug for at få sat turbo på udviklingen af vedvarende energi både på forskningsog udviklingssiden og på demonstrationssiden.
Elisabeth Arnold (RV), 2002-03-21:
Jeg lagde mærke til, at fru Pia Kjærsgaard omhyggeligt tog en sætning frem fra indledningen af de almindelige bemærkninger til loven og sagde, at nummer to grundlag for lovforslaget, nemlig at antallet af udlændinge, der kommer til Danmark, skal begrænses, var Dansk Folkeparti fuldstændig enig i.
Birgitte Vind (S), 2019-12-13:
Jeg kan ikke få et klart svar, kan jeg godt høre, men jeg prøver bare alligevel lige en sidste gang: Kan det stadig væk lade sig gøre med den her ene milliard kroner, som Dansk Folkeparti gerne vil tilføre, hvis man kun vil hæve det offentlige forbrug med 0,7 pct.?
Bjarne Laustsen (S), 2003-11-13:
Så kan vi jo strides lidt om detaljerne, hvordan og hvorledes det skal være, men hvis man kan dokumentere, at vi kan klare alle de forslag, der ligger, inden for det her, så behøver vi måske ikke virksomhedernes bidrag til at gøre det. Det er i hvert fald et element, som vi meget gerne vil kigge på under udvalgsarbejdet, hvordan og hvorledes vi håndterer det her.
Line Barfod (EL), 2010-12-14:
Og det betyder altså, at vi vil gøre mennesker mere syge med den lovgivning; det betyder, at vi måske risikerer at få flere mennesker, der bliver så syge, at de aldrig kan vende fuldt tilbage på arbejdsmarkedet, i stedet for at man kunne have taget de nødvendige hensyn til dem.
Per Stig Møller (KF), 2004-02-20:
Vi er jo enige med forslagsstillerne om, at den taiwanesiske befolkning er et demokrati, som vi selvfølgelig vil beskytte og arbejde bedst muligt med, sådan som vi også gør med vores forslag om dobbeltbeskatningsaftale, kultursamarbejde osv. Men vi skal samtidig huske, at målet jo ikke er at skabe uro over Taiwanstrædet.
Søren Egge Rasmussen (EL), 2018-05-22:
I starten er det kun 600 millioner, men ret hurtigt kommer det op på at være en milliard om året, og frem mod 2050 – hvis man ser det som et samlet hele – er det sådan set en milliard om året, der spares, og de penge kommer så ikke lejerne til gode.
Flemming Møller Mortensen (S), 2009-12-08:
Dernæst vil jeg gerne sige, at det, jeg jo kan se at justitsministeren lægger frem i sin lovpakke, er, at maksimumstraffen for trafikdrab skal skærpes fra 2½ til 5 års fængsel, og at straffen for hensynsløs kørsel skal op fra 10-14 dages fængsel til 30-40 dages fængsel.
Knud Erik Hansen (SF), 1999-11-03:
Hvis vi tager Økonomiministeriets ØMU-pjece, ser vi, at det også er et skønmaleri, hvor man som begrundelse for ØMU'en siger, at den skal lette handelen, og så sparer man vel vekselomkostninger, og så nævner man gensidig forståelse landene imellem; det er meget simpelt, men det er komplicerede ting, vi snakker om.
Rune Lund (EL), 2016-03-02:
Jeg kunne godt tænke mig, hvis skatteministeren lige ville give en kommentar til, om vi ikke kan komme lidt nærmere på, om det i hvert fald er noget, som skatteministeren vil arbejde for, selv om skatteministeren naturligvis jo ikke er finansminister, men skatteministeren er dog en del af Venstreregeringen, hvor finansministeren også sidder.
Annie Lunde Hansen (CD), 2001-03-15:
Men én ting er meget vigtig for CD, nemlig at vi får en debat og dialog om fremtiden og om fornyelse og forskning, og at vi alt andet lige sørger for at behandle vort landbrug ordentligt, ikke stiller strengere krav, end landbruget kan overholde, og sørger for, at andre lande overholder de samme regler, som vi skal overholde.
Sophie Løhde (V), 2024-12-04:
Nu var jeg ikke sundhedsminister på daværende tidspunkt, men jeg tror, der generelt under covid-19 har været mange forskellige episoder, hvor forskellige befolkningsgrupper har været bekymrede for, hvad der nu kommer til at ske, hvor farligt det her er, og hvad vi har med at gøre, en usikkerhed, der jo ikke bare prægede Danmark, men også verden generelt.
Martin Henriksen (DF), 2012-04-10:
Men bare for at forstå det helt rigtigt kunne jeg godt tænke mig at spørge: Er det Socialdemokratiets opfattelse, at det er i orden, at danske håndværkere bliver udkonkurreret af f.eks. østeuropæiske håndværkere på arbejdsvilkår og på løn, så længe det sker efter reglerne?
Pernille Vermund (NB), 2021-05-27:
Skærpelsen af straffeloven vedrørende tiggeri indebærer bl.a., at utryghedsskabende tiggeri bliver straffet med ubetinget fængsel uden forudgående varsel, hvis det bliver begået i en gågade, ved stationer, i eller ved supermarkeder eller i offentlige transportmidler.
Lars Løkke Rasmussen (V), 2017-03-23:
Debatten har jo bekræftet to ting, nemlig for det første at vi tillægger det transatlantiske samarbejde, de transatlantiske relationer, stor betydning, og for det andet at vi fortsat skal varetage Danmarks interesser på bedste og klogeste vis i lyset af alle de udfordringer, vi står over for i de kommende år, hvor hovedlinjen her i debatten jo også har været den, og det er jeg også glad for, at der ikke findes nogen letkøbte svar på komplicerede spørgsmål.
Ritt Bjerregaard (S), 2002-10-09:
I dette spørgsmål til ministeren har jeg været ret specifik i retning af at efterlyse en nødplan, og det hænger jo meget sammen med de oplysninger, der har været fremme ikke mindst omkring katastrofen for fiskerne, alle de mange døde fisk, der har været, og de konsekvenser det vil have for kystfiskeriet.
Per Clausen (EL), 2009-03-10:
Der mener jeg at kunne huske, at Lissabontraktaten måske ikke var fantastisk og sådan noget, men da var den da god, og jeg har ikke nogen erindring om, at den danske regering mødte op i Folketinget og i Europaudvalget og redegjorde for, at man havde store vanskeligheder med at komme igennem med sine synspunkter og følte sig meget svækket i forhandlingerne.
Peter Skaarup (DF), 2000-12-06:
Vi må gøre det klart, også her i Folketinget, at det da er skønt nok, at man har alle mulige klageadgange og aktindsigtsmuligheder, men hvis de direkte konsekvenser af den slags bliver, at fængselsbetjente, funktionærer og andre bliver truet enten på deres helbred eller økonomisk, eller hvordan det kan være, så må vi fra Folketingets side sætte nogle grænser.
Anders Samuelsen (RV), 2003-10-21:
Vil skatteministeren prøve at forklare, hvordan forslaget her kommer til at virke i en situation, hvor der er en virksomhed, der overvejer at flytte arbejdspladser ud i udkantsområderne til et sted, hvor der er høj arbejdsløshed, og det her forslag så kommer på banen, og virksomheden nu kan konstatere, at det kan svare sig - mere eller mindre, men tilsyneladende bedre ifølge skatteministeren - for folk at blive boende derude og så arbejde inde i byen.
Torsten Schack Pedersen (V), 2018-10-23:
Det er også større end det, der tidligere var på bordet, og det skal selvfølgelig ses i lyset af, at vi står midt i den største hvidvaskningsskandale, vi hidtil har set, med potentielt op til 1.500 mia. kr., der er blevet hvidvasket, og hvor der ikke har været et eftersyn, og hvor der ikke har været grebet ind.
Kim Andersen (V), 2007-12-13:
Der er altså tale om et lovforslag, som bygger på en gennemarbejdet betænkning, og et forslag, som ajourfører gældende regler, så de er i overensstemmelse med nutidige problemstillinger, og det synes vi i Venstre er fornuftigt, og vi er derfor særdeles positivt indstillet over for justitsministerens lovforslag.
Nikolaj Villumsen (EL), 2013-01-15:
Det er afgørende for mig at sige, at der ikke skal herske tvivl om, at Enhedslisten selvfølgelig tager den skarpeste afstand fra islamisterne i Nordafrika og i Mali, men situationen i Mali er også vanskelig og kompliceret, tørke og økonomisk diskrimination i den nordlige del af landet her fødet det lokale oprør.
Daniel Rugholm (KF), 2015-05-19:
Det er naturligvis fuldstændig uacceptabelt at mishandle dyr, og det er sørgeligt både for dyrene og ejerne, når f.eks. ældre mennesker ikke er i stand til at passe deres husdyr, som så i nogle tilfælde lider decideret vanrøgt, som der også er eksempler på i forslaget her.
Torsten Schack Pedersen (V), 2013-06-11:
Jeg synes, det er besynderligt, at det skal være så svært for socialdemokrater at forstå, at det er afgørende for Venstre, at vi gør det billigere at drive virksomhed i Danmark; at vi ikke gør det dyrere, og at vi ikke laver bøvl, snørklede regler og særbestemmelser, som gør, at det er vanskeligt at drive virksomhed i Danmark.
Per Ørum Jørgensen (KF), 2006-04-27:
Der synes jeg, at en af de ting, som ligger i nultoleranceplanen, nemlig at man har mulighed for at fratage en virksomhed, der gentagne gange overtræder reglerne, mulighed for at drive virksomhed, er et konstruktivt og godt initiativ, og dem er der mange af allerede på nuværende tidspunkt.
Tina Nedergaard (V), 2008-04-14:
Det er vi også i Venstre, og derfor kan man jo netop sige, at den nye vej, der betrædes, og som hr. Niels Helveg Petersen henviste til, er, at vi netop respekterer de aftaler, der indgås mellem regeringen og kommunerne, ved at sige, at når aftalerne ikke overholdes, er der selvfølgelig nogle sanktioner.
Jan E. Jørgensen (V), 2013-10-10:
Og det er jo det, man lægger op til i den nye prøve; man smider barnet ud med badevandet for så at indføre nogle nye spørgsmål, som da sikkert godt kan være relevante, men lur mig, om der ikke også med den nye prøve vil komme historier om pudsige spørgsmål, som der også vil være mange danskere der ikke vil kunne besvare, når den en dag måtte komme.
Keld Albrechtsen (EL), 2002-01-24:
Man har jo allerede konfiskeret dem - og Golanhøjderne i øvrigt også - med henblik på bosættelser, og man har jo i kredse omkring det flertal, der bærer den nuværende israelske regering, aldrig har lagt skjul på, at man har bosat sig med henblik på at blive der.
Poul Nødgaard (DF), 2003-12-05:
Vi skal ikke sætte navne på, men så vidt jeg har talt mig frem til, har vi to borgmestre i det nuværende Folketing, og for at komme Socialdemokratiet lidt til undsætning med deres forslag, vil jeg da nok sige, at et parti, men også en selv jo må gøre op, om man kan påtage sig en så stor arbejdsbyrde.
Thomas Jensen (S), 2012-02-28:
I dag er det jo sådan, at man kan erhverve sig sådan en pakke med 10 styk cigaretter, jeg ved ikke, om de er af dårlig kvalitet, men i hvert fald er de billige, til 16 kr., og det gør jo, at de unge mennesker ikke skal bruge ret mange af deres lommepenge til at kunne erhverve sig sådan en pakke cigaretter.
Søren Egge Rasmussen (EL), 2019-04-04:
Det er det store dilemma her, og dilemmaet bliver jo endnu større, når man ser på, hvad det er for nogle aftaler, der er blevet lavet om Nordsøen, og som et flertal inklusive Socialdemokratiet og SF jo har indgået, og som betyder, at man vil komme frem til at få nogle store erstatningssager, hvis man griber ind over for den olie- og gasproduktion.
Pernille Rosenkrantz-Theil (S), 2022-06-09:
I dag er det sådan med de regler, der har gjaldt de sidste mange år, at de elever – og der er jo flere elever i dag, der bliver placeret et sted, de ikke selv har ønsket, skal vi huske på, i forhold til de nye regler – der i dag bliver placeret et sted, de ikke har lyst til, kan blive placeret op til 60 minutter væk fra, hvor de bor.
Tom Behnke (KF), 2006-11-09:
Vi har udarbejdet en handlingsplan mod børnemishandling; vi har vedtaget en anbringelsesreform; vi har sikret støtte til kvindekrisecentre; vi har sat ind på flere fronter for at sikre, at der sker en underretning, hver gang fagpersoner eller andre møder børn, der har symptomer på at have været udsat for vold.
Bjarne Laustsen (S), 2014-03-11:
Og det er jo derfor, det er interessant at se, hvad det er for nogle ting, partierne kommer med, i forhold til om der kan findes en ny ordning, så fiskerne ikke bliver bragt i den situation, at de ikke ved, om de må tage ud at fiske, hvor stor en procentdel de må fiske, eller hvordan det i det hele taget er, verden er skruet sammen, før de andre forhandlinger er faldet på plads.
Frank Jensen (S), 2000-12-07:
En ungdomskontrakt er et vilkår til et tiltalefrafald, som kan tilbydes 15-17-årige, der ikke er kommet ind i et mere fast kriminalitetsmønster, og hvor der typisk kan være tale om berigelseskriminalitet, brugstyveri af cykler og knallerter eller mindre hærværk.
Anne Paulin (S), 2020-05-14:
Socialdemokratiets mål er 70 pct., som vi har lavet en aftale med Dansk Folkeparti om, men jeg kunne godt tænke mig at spørge hr. Morten Messerschmidt om, hvad det er for nogle aktører i erhvervslivet, som åbenbart ikke selv kan finde ud af at markere sig i den offentlige debat, men som han gør sig til talsperson for her?
Poul Nyrup Rasmussen (S), 1997-10-07:
Ændringerne skal sikre grundlaget for reguleringen på området og en fremadrettet politik for flådekapaciteten, hvor indførelse af mulighed for en mere fleksibel adgang til nybygninger stiller større krav til efterprøvning af fartøjernes erhvervstilknytning.
Tom Behnke (KF), 2011-04-15:
Og de, der med det her går i behandlingsforløb, uddannelsesforløb eller arbejdstræning og dermed viser viljen, skal vi da også belønne – ikke sådan, at de bare bliver løsladt, men at de bliver prøveløsladt, og det betyder altså, at der er knyttet vilkår til: Der er tilsyn, og man holder øje med, hvad de laver.
Pernille Rosenkrantz-Theil (S), 2021-05-27:
På byggeriets område er der kommet en stribe nye amu-kurser om bæredygtighed og grøn omstilling, om cirkulær økonomi, om praktisk renovering i bevaringsværdige huse, om energioptimering i bygningskonstruktioner, om isolering og varmetab, isolering i forhold til energirigtige løsninger osv. osv.
Karen Jespersen (S), 2001-01-16:
Hvis vi ser på udviklingen op igennem 1990'erne og ikke mindst i den sidste halvdel af 1990'erne, så er der faktisk ikke sket et fald i antallet af ansatte inden for den statslige sektor i landdistrikter i de ydre regioner, og der er ikke sket et fald i antallet i den offentlige sektor.
Karen Ellemann (V), 2015-05-08:
Nu kan jeg forstå på ordføreren, at man mener, at det vil afholde alle fra det i ligebehandlingsnævnsområdet, men at man overhovedet ikke har tænkt sig at gøre noget ved det i forhold til Natur- og Miljøklagenævnet og i forhold til Forbrugerklagenævnet.
Dan Jørgensen (S), 2015-10-21:
Set i lyset af at Venstres formand, Lars Løkke Rasmussen, sidste år ved denne tid hævdede, at asyltilstrømningen var ude af kontrol, og at Danmark i år forventer at modtage det samme antal asylansøgere som sidste år, er det så ministerens opfattelse, at asyltilstrømningen i dag er ude af kontrol?
Lennart Damsbo-Andersen (S), 2009-11-10:
Med hensyn til de midler, der er sat af til at tage fat på de faldefærdige boliger og bygninger, der ligger rundtomkring i landområderne, ser vi det altså som noget meget positivt, at der i det her lovforslag er sat 150 mio. kr. af, som i hvert fald kan benyttes til det.
Trine Mach (SF), 2015-05-05:
Jeg tror, at man skal gå en anden vej, ud fra den model, som vi har foreslået sammen med de øvrige partier, hvor den regering, der nu måtte være i næste folketingssamling, indkalder partierne til en drøftelse af: Hvordan kan vi minimere problemet med fejl i børnesager?
Freddy Dam (V), 2003-02-19:
Der er altså ingen tvivl om, at lovliggørelsen i forbindelse med Østudvidelsen og den forstærkede fælles indsats, der nu iværksættes, samlet vil reducere problemet med illegal arbejdskraft til gunst for såvel samfundet som arbejdsmarkedets parter, og det ser Venstre frem til.